GiliGold/VAD_KnessetCorpus huggingface dataset:
משה גפני: בעד הודעה מספר 36045 – פה אחד
משה גפני: בקשת רביזיה של חברת הכנסת רוחמה אברהם.
משה גפני: הודעה מספר 37016 – משרד התיירות
יוגב גרדוס: הרפרנט במילואים אבל אני אסביר.
יוגב גרדוס: זאת פעילות שוטפת של משרד התיירות שלא בוצעה בשנה שעברה והכסף עובר עכשיו.
משה גפני: בעד הודעה מספר 37016 – פה אחד
משה גפני: הודעה מספר 38029 – תמיכות בענפי משק 28 מיליון שקלים.
אורי גבע: למעשה זה סעיף שמאגד פעילויות שונות של משרד התעשייה, בעיקר פעילויות של המדען הראשי ותמיכות.
משה גפני: מדען ראשי במשרד התעשייה.
משה גפני: בעד הודעה מספר 38029 – פה אחד
משה גפני: יש רביזיה של רוחמה אברהם.
משה גפני: הודעה מספר 39009 – משרד התקשורת, הסדרת התחרות
אורי גבע: מדובר על העברת עודפים מחויבים במשרד התקשורת בסדר גודל של שלושה אחוזים מתקציב המשרד מ-2010 ל-2011.
משה גפני: מה זה קידום להסדרת התחרות?
משה גפני: בעד הודעה מספר 39009 – פה אחד
משה גפני: הודעה מספר 40011 – משרד התחבורה
אורי גבע: עודפים משנת 2010 ל-2011.
משה גפני: אתם סתם עושים צחוק.
משה גפני: הכול הוא תקליט אחד אבל אני עושה את זה בכוונה כי אחרת זה ב-21 ימים בלי הצבעה.
משה גפני: בעד הודעה מספר 4011 – פה אחד
משה גפני: הודעה מספר 41008 – רשות ממשלתית למים וביוב
עדי חכמון: הפנייה נועדה להעביר את עודפי התקציב משנת 2010 לשנת 2011.
עדי חכמון: פעילות שוטפת.
רוחמה אברהם-בלילא: עודפי תקציב בכל מה שקשור לרשות המים והביוב.
רוחמה אברהם-בלילא: יש בעיה של ראשי רשויות שנתבעים בגלל העובדה שהם לא יכולים מבחינה כספית להקים את כל המתפ"שים למיניהם ונוצרים עודפי תקציב.
רוחמה אברהם-בלילא: יש חילוקי דעות בין משרד התשתיות לבין משרד הפנים וראשי הרשויות נופלים ביניהם ויש עודפי תקציב.
רוחמה אברהם-בלילא: במקום לעשות איזשהו סדר בעניין הזה, לקחת את כל הסוגיה הזאת ובאמת רואים איך משקיעים את כל הכסף במחזור של מים.
משה גפני: נכון, אבל אם לא נאשר את זה, לא יהיה להם את זה.
עדי חכמון: מדובר בפעילות השוטפת ולא בפעילות הפיתוח.
משה גפני: ההערה נכונה.
משה גפני: בעד הודעה מספר 41008 – פה אחד
משה גפני: הודעה מספר 45016 – מענקי בינוי ושיכון אמר לי המנכ"ל שאתם עובדים עליו.
צחי דוד: לא, אנחנו לא עובדים עליו.
משה גפני: הוא התקשר אלי ואמר לי שלקחו לו כסף מהסעיף של שיקום שכונות.
ציון פיניאן: אין בכלל שיקום שכונות.
משה גפני: נדמה לי דירות בשכירות.
משה גפני: דיור ציבורי.
משה גפני: הוא אומר שלקחו לו כסף.
משה גפני: ראובן קוגן הודה, הוא היה כאן.
צחי דוד: לא מדיור ציבורי ולא משיקום שכונות.
משה גפני: אז אולי מסעיף חברתי אחר.
משה גפני: אני לא זוכר בדיוק.
משה גפני: הוא התקשר אלי ושאל אותי איך עשיתי דבר כזה.
צחי דוד: אף אחד לא עבד עליו.
משה גפני: אתם לקחתם כסף ממשרד השיכון, מסעיפים חברתיים, והעברתם לשמירה במזרח ירושלים.
משה גפני: מדויק מאוד.
משה גפני: אתה לא יכול להגיד לא מדויק כי מי שבכיר ממך אמר שזה מדויק.
משה גפני: מי שבכיר ממך, לא נזכיר אותו עכשיו כי אני עוד מעט נפגש אתו.
צחי דוד: לדעתי הוא גם מוזכר כאן יותר מדיי.
משה גפני: הוא אמר שזה נכון.
משה גפני: הוא אמר שהממשלה החליטה על כך.
ציון פיניאן: את שיקום שכונות הם לא היו מוכנים לקבל.
משה גפני: משרד השיכון?
ציון פיניאן: לא יודע.
צחי דוד: היה ויכוח על המקורות לפנייה של מזרח ירושלים וזה נפתר בחלקו ובחלקו הוויכוח יימשך בעתיד.
צחי דוד: לגבי הפנייה בסעיף 42, מדובר בתקצוב חזרה של עשרים מיליון שקלים עודפים לא מחויבים המהווים פחות מאחוז מסך התקציב.
צחי דוד: בעיקר התחייבויות היחידות שנוצרות בסעיף 42, אלה עמלות לבנקים ולכן הן מוחזרות לסעיף.
צחי דוד: אין התחייבויות אחרות שם.
משה גפני: בעד הודעה מספר 45016 – פה אחד
ציון פיניאן: רביזיה, עד שייתנו לי תשובה מדוע לא מוכנים לקבל העברות לסעיף שיקום שכונות במשרד השיכון.
משה גפני: הודעה מספר 43008 – המרכז למיפוי ישראל
צחי דוד: מדובר בעודפי הכנסות.
צחי דוד: המרכז למיפוי ישראל מוכר שירותים שמתוקצבים חזרה לסעיף.
משה גפני: בעד הודעה מספר 43008 – פה אחד
משה גפני: הודעה מספר 45003 – תשלום ריבית ועמלות
יוגב גרדוס: מדובר בסעיף של כ-35 מיליארד שקלים, מתוכו יש עודפים של 500 מיליון.
משה גפני: בעד הודעה מספר 45003 – פה אחד
משה גפני: הודעה מספר 51006 – דיור ממשלתי אין רפרנט.
משה גפני: הודעה מספר 53008 – משפטים ובתי משפט
אורי גבע: מדובר בהעברת עודפים של תקציב הפיתוח של בתי המשפט.
משה גפני: איזה בינוי?
משה גפני: למה לא נמצאים בתי הדין הרבניים.
משה גפני: בעד הודעה מספר 53008 – פה אחד
משה גפני: הודעה מספר 55008 – אוצר, פיתוח
אורי גבע: פיתוח האוצר מתרכז בעיקר בפיתוח של רשות המסים ויחידת שע"מ ולא של משרד האוצר.
אורי גבע: לרשות המסים יש מערכת מחשוב מאוד גדולה.
משה גפני: בעד הודעה מספר 55008 – פה אחד
משה גפני: הודעה מספר 56006 – נציבות שוויון זכויות
אורי גבע: מדובר בעודפים של נציבות שוויון זכויות.
משה גפני: בעד הודעה מספר 56006 – פה אחד ההודעה אושרה הודעה מספר 60016 - חינוך מה זה רזרבה לעמידה ביעדים?
משה גפני: יעד הגירעון.
משה גפני: יש סעיף תקציבי כזה ברזרבות.
משה גפני: לעמוד ביעד הגירעון?
משה גפני: 125 אלף שקלים?
משה גפני: העברת עודפים מ-2010 ל-2011.
משה גפני: פעילות שוטפת.
משה גפני: בעד הודעה מספר 60016 – פה אחד ההודעה אושרה הודעה מספר 67010 – , רזרבה להתייקרויות
רבקה לויפר: תקציב הפיתוח של משרד הבריאות.
משה גפני: בעד הודעה מספר 67010 – פה אחד ההודעה אושרה הודעה מספר 68017 – רשות האוכלוסין אתם הולכים להביא עוד הודעות?
משה גפני: אלה כל ההודעות של השנה?
עמית סדן: אנחנו בדצמבר.
עמית סדן: הפנייה נועדה להעביר עודפים שלא נוצלו משנת 2010 לשנת 2011.
עמית סדן: זה בתחום התפעול השוטף.
משה גפני: בעד הודעה מספר 68017 – פה אחד ההודעה אושרה הודעה מספר 70029 – משרד השיכון
צחי דוד: הפנייה נועדה לתקצב חזרה לסעיפי אשראי במשרד השיכון עודפי תת ביצוע מהשנים 2009-2010.
רוחמה אברהם-בלילא: עודפי תת ביצוע מ-2009 ו-2010 ואנשים מסכנים חיים באוהלים.
משה גפני: מה זה רזרבה להתייקרויות ולאשראי?
צחי דוד: בשנתיים האחרונות הריבית במשק הייתה מאוד נמוכה והאזרחים כן העדיפו על פני הריבית הקבועה שהמדינה נותנת לקחת ריבית פריים, תופעה שאין לנו שליטה.
צחי דוד: בנק ישראל הגביל לאחרונה את שיעור הריבית המשתנה בתוך הלוואה ל-33 אחוזים ולכן אנחנו מחדשים לתוך הסעיף את העודפים שאנחנו מניחים שבשנה הבאה הם ינוצלו.
משה גפני: זאת אומרת, השנה זה לא נוצל מכיוון שאנשים העדיפו לא לקחת את ההלוואות האלה.
צחי דוד: הם העדיפו לא לקחת לא רק ממשלתיות אלא הם העדיפו לא לקחת ריבית צמודה בכלל אלא העדיפו ריבית פריים, ריבית משתנה.
משה גפני: אנחנו מדברים על הממשלתיות.
משה גפני: כמה חוזר השנה?
צחי דוד: כחצי מיליארד שקלים.
משה גפני: לא חצי מיליארד.
משה גפני: כאן יש לך יותר ממיליארד שקלים.
צחי דוד: אלה שנתיים.
שגית אפיק: למה זה שנתיים?
שגית אפיק: זאת שנה אחת.
רוחמה אברהם-בלילא: הוא אמר 209 ו-2010.
משה גפני: זאת העברה מ-2010 ל-2011.
שגית אפיק: אז זאת שנה.
צחי דוד: החוק שעבר כאן בשבוע שעבר יגביר לדעתי את הביצוע.
רוחמה אברהם-בלילא: למה לא הגדלנו את זה יותר?
רוחמה אברהם-בלילא: יש כסף.
משה גפני: אנחנו עשינו את זה לשנה אחת.
משה גפני: בשנה הבאה, או שזה ערב בחירות או שזה ערב תקציב.
רוחמה אברהם-בלילא: ערב הבחירות יהיה הרבה לפני.
משה גפני: אנחנו נבדוק את זה.
משה גפני: הרי על פי החוק הם צריכים לבוא ולדווח מה נעשה כל רבעון ואז נגדיל את זה, כמו שאת אומרת.
משה גפני: אנחנו צריכים לאשר את זה כי בשנה הבאה על פי החוק החדש יהיה כדאי לאנשים לקחת את המשכנתא כי הם מקבלים אחוז אחד פחות מאשר במשק.
צחי דוד: אין ספק שזה יגביר את הביצועים.
משה גפני: בעד הודעה מספר 70029 – פה אחד ההודעה אושרה הודעה מספר 73013 – מפעלי מים
משה גפני: בעד הודעה מספר 73013 – פה אחד ההודעה אושרה רוחמה, למה רביזיה?
רוחמה אברהם-בלילא: לא הגיע הזמן שאנחנו נבדוק מה קורה ברשות המים עם כל הנושא של עליית המחירים?
משה גפני: תהיי אתה בקשר ותני לה פרטים.
משה גפני: הודעה מספר 78014 – פיתוח תיירות 307 אלף שקלים.
יוגב גרדוס: הרפרנט במילואים ולכן אני אסביר.
יוגב גרדוס: סעיף פיתוח התיירות, עובר באמת סכום זעום שלא בוצע בשנה שעברה.
משה גפני: בעד הודעה מספר 78014 – פה אחד ההודעה אושרה הודעה מספר 83067 – הוצאות פיתוח
יוגב גרדוס: הסכום הכמעט מוחלט בהעברה הזאת הוא מיליארד שקלים של הלוואות עובדי מדינה.
יוגב גרדוס: זה לא תקציב כמו התקציב הרגיל שאנחנו מכירים אלא אלה הוצאות אשראי.
משה גפני: לא השתמשו בהם?
יוגב גרדוס: זה שלא השתמשו אלא המדינה מעמידה דרך בנק דיסקונט היום – פעם בנק יהב – הלוואות לעובדי מדינה וכאן בעצם התקציב הזה משקף את ההחזרים על פני כמה וכמה שנים קדימה.
יוגב גרדוס: כסף שלא יכול לצאת מהשימוש הספציפי הזה אלא הוא נשאר כל הזמן.
משה גפני: בעד הודעה מספר 83067 – פה אחד ההודעה אושרה הודעה מספר 33022 – משרד החקלאות
עדי חכמון: הפנייה נועדה להעביר שוטף מ-2010 ל-2011.
משה גפני: בעד הודעה מספר 33022 – פה אחד ההודעה אושרה הודעה מספר 46002 – חוק חיילים משוחררים 74,5 מיליון שקלים.
יוגב גרדוס: הכסף הזה הוא על פי חוק בתוך הסעיף.
משה גפני: למה יש עודפים כאלה גדולים?
יוגב גרדוס: יש חוסר ניצול.
יוגב גרדוס: הסעיף מתוקצב על פי החוק וקצב החקיקה לפעמים לא מתקדם לפי קצב התקצוב.
יוגב גרדוס: יש אי התאמה.
רוחמה אברהם-בלילא: הכסף של החקיקה לא מתקדם לפי התקצוב?
יוגב גרדוס: לפעמים צופים שינויי חקיקה שלא מתקדמים בקצב אותו צפו ולכן יש תת ביצוע.
יוגב גרדוס: מדובר על שבעים מיליון שקלים מתוך מיליארד וקצת.
משה גפני: מתוך מיליארד ו-665.
יוגב גרדוס: לדעתי זאת ההודעה הראשונה שאנחנו מביאים.
משה גפני: זה תקצוב על פי חוק.
משה גפני: בעד הודעה מספר 46002 – פה אחד ההודעה אושרה הודעה מספר 15034 – משרד הביטחון
דניאלה פרתם: הפנייה נועדה להעביר את עודפי שנת 2010 לשנת 2011.
דניאלה פרתם: כאמור, זה נתח מאוד קטן מתקציב הביטחון.
משה גפני: בעד הודעה מספר 15034 – פה אחד ההודעה אושרה
טמיר כהן: נחזור לעמוד 15, גמלאות ופיצויים.
יוגב גרדוס: הרפרנטית נמצאת בוועדת העבודה והרווחה.
משה גפני: החוק של הפנסיה לנשים.
משה גפני: זה גם חוק שלי.
יוגב גרדוס: זה סעיף של כ-12 מיליארד שקלים.
משה גפני: גמלאות ופיצויים, למה?
יוגב גרדוס: אלה תשלומי פנסיה לעובדי מדינה.
משה גפני: בעד ההודעה – פה אחד ההודעה אושרה
טמיר כהן: עמוד 29, הודעה מספר 25015, בינוי ושיכון.
צחי דוד: הפנייה נועדה לתקצוב עודפי ביצוע של המשרד לשנת 2010.
משה גפני: מה זה פעולות?
צחי דוד: זה התקציב הרגיל של המשרד.
צחי דוד: מדובר בתקציבי שכר, אמרכלות.
משה גפני: בעד הודעה מספר 25015 – פה אחד ההודעה אושרה
טמיר כהן: לדיור הממשלתי הגיע מישהו?
משה גפני: לפני שאנחנו ממשיכים בהעברות, אנחנו חוזרים לתקנות התעבורה.
טמיר כהן: אנחנו חוזרים לדיור הממשלתי.
טמיר כהן: יוגב יסביר.
משה גפני: יוגב, אתה יודע מה להגיד?
משה גפני: הודעה מספר 51006 - הדיור הממשלתי מבקשים להעביר 37,492 שקלים.
יוגב גרדוס: אני אנסה להסביר.
יוגב גרדוס: הסעיף של הדיור הממשלתי מרכז תקציב מכל המשרדים עבור שימוש בנכסי המדינה או במבנים של המדינה לצורך דיור.
משה גפני: בעד אישור הודעה מספר 51006 – פה אחד ההודעה אושרה אנחנו עוברים לשינויים בתקציב.
משה גפני: פנייה מספר 634 – משרד ראש הממשלה
אורי גבע: הפנייה נועדה לביצוע שינויים פנימיים שעיקרם תקצוב התוכנית האסטרטגית הכלכלית במשרד ראש הממשלה, במועצה הלאומית לכלכלה, המרת משרות של דייני גיור מאופן העסקה באמצעות שעות העסקה לחודשי עבודה.
משה גפני: לא לפי תפוקה של גיורים.
אורי גבע: דהיינו, משרה עם שכר גלובלי.
אורי גבע: יש החלטת ממשלה בנושא הזה.
אורי גבע: כמו כן שינויים פנימיים.
משה גפני: בעד אישור פנייה מספר 634 – רוב נמנע – 1 הפנייה אושרה אני נמנע.
משה גפני: אני מבקש לרשום בפרוטוקול שחבר הכנסת גפני נמנע.
זבולון אורלב: אתה נמנע בגלל הגיור?
משה גפני: לא בא לי להצביע כל דבר על משרד ראש הממשלה.
משה גפני: יש לנו הסכם קואליציוני, שראש הממשלה יכבד אותו.
משה גפני: פניות מספר 652 -
חן לב: צהרים טובים.
חן לב: הפנייה הזאת היא פנייה שהונחה על שולחן הוועדה לפני כחודש להגדלת תקציב מרכבה לשנת התקציב הנוכחי.
חן לב: אני מבין שהתשובות מאנשי מרכבה שנמצאים כאן אתי הועברו לוועדה.
משה גפני: אני מבקש שיסבירו פרויקט של 380 מיליון שקלים.
משה גפני: מה זה 380 מיליון שקלים.
ראובן כהן: אני אסביר.
ראובן כהן: ראובן כהן, אגף החשב הכללי משרד האוצר, מנהל פרויקט מרכבה.
משה גפני: דיברנו בטלפון כמה פעמים.
ראובן כהן: כן וגם התקדמנו קצת.
משה גפני: העניין של המחשב בישיבות.
משה גפני: אני פשוט רותח מזעם.
משה גפני: רותח מזעם אבל בסדר.
משה גפני: עוד להשקיע גם 380 מיליון כדי לתת לאנשים לשחק עם מחשבים.
משה גפני: אנשים לא מקבלים משכורת בזמן, אבל בסדר, אין בעיה.
משה גפני: אני לא יכול לעצור את המדינה.
רוחמה אברהם-בלילא: אתה יכול לנסות.
משה גפני: אני לא יכול, אבל בינתיים התוועדתי לעניין הזה וחברי הוועדה התוודעו לכך שהושקעו 380 מיליון שקלים בפרויקט מרכבה.
משה גפני: היינו יכולים לפתור את כל בעיות העמותות.
רוחמה אברהם-בלילא: זה לא בחמש או בעשר השנים האחרונות אלא זה הרבה יותר.
רוחמה אברהם-בלילא: זה לא סכום כולל של כל הפרויקט הזה.
משה גפני: הנה, הוא יסביר.
ראובן כהן: ראובן כהן, מנהל פרויקט מרכבה, אגף החשב הכללי.
ראובן כהן: אתם קושרים את מה שקורה במוסדות דת ובמוסדות תורניים.
משה גפני: לא דיברתי על מוסדות דת.
רוחמה אברהם-בלילא: לא קשרנו שום דבר.
רוחמה אברהם-בלילא: תסביר לנו על הפרויקט.
משה גפני: אנחנו קושרים.
משה גפני: כן, אני קושר, אז מה?
משה גפני: הרי זה מה שאמרו לי.
משה גפני: לא חשוב, זה אפילו כבר לא מעניין אותי.
משה גפני: תגיד מה זה 380 מיליון שקלים.
משה גפני: אתה הבנת את מה שהולך כאן?
זבולון אורלב: אני במקרה הבנתי.
ראובן כהן: מדובר על כאן על פרויקט לאומי, פרויקט רב-שנתי כאשר אנחנו ממחשבים את כל משרדי הממשלה ויחידות הסמך.
רוחמה אברהם-בלילא: כבר מה שנים?
ראובן כהן: כעשר שנים.
רוחמה אברהם-בלילא: מה העלות הכוללת של כל הפרויקט הזה?
ראובן כהן: העלות הכוללת מרגע ההקמה היא 385 מיליון שקלים.
ראובן כהן: עד עכשיו הוצאנו מבחינת ההקמה של הפרויקט – ותכף תשמעו מה זה – 300 מיליון שקלים.
ראובן כהן: נשארו לנו עוד כשמונים מיליון כדי להשלים את הקמת הפרויקט במשרדים שנותרו לנו, בעוד כשנתיים.
ראובן כהן: לאן הולך הכסף הזה.
ראובן כהן: כאמור, מדובר על כל הממשלה, על כל ה-BACK OFFICE הממשלתי כאשר BACK OFFICE ממשלתי אלה אגפי הכספים וכל משרדי הממשלה, יחידות משאבי אנוש, היחידות שעושות רכש, יחידות שנותנות תמיכות לקהילות ולגופים, הדיור, הנדל"ן וכיוצא בזה.
ראובן כהן: זה ה-BACK OFFICE הממשלתי.
משה גפני: מה זה הנדל"ן?
ראובן כהן: קודם הזכרת את הדיור הממשלתי, אז מי שבנה את המערכת - הוא נבנה במסגרת פרויקט מרכבה.
ראובן כהן: המערכת שמנהלת את הנדל"ן או את הדיור הממשלתי, כל הדיורים הממשלתיים, בין אם אלה דיורים בבעלות המדינה ובין אם אלה דיורים שמושכרים לטובת שיכון או דיור של המשרדים הממשלתיים.
משה גפני: יש הצדקה להשקיע בפרויקט כזה 400 מיליון שקלים?
ראובן כהן: בוודאי.
ראובן כהן: מדובר בפרויקט רב שנתי.
רוחמה אברהם-בלילא: אבל למה?
ראובן כהן: אנחנו משפרים את כל תהליכי העבודה של ה-BACK OFFICE הממשלתי.
ראובן כהן: אנחנו יוצרים אינטגרציה בין כל התהליכים העסקיים, בין הרכש לכספים לבין התמיכות, אנחנו משפרים את התפעול של המשאב האנושי, אנחנו גם יוצרים ממשל זמין.
ראובן כהן: אם ניקח את הדוגמה של התמיכות, אנחנו מאפשרים לקהילות, למשל מוסדות תרבות ואומנות לבקש בקשות תמיכה בלי להגיע למשרדים ולשלוח מסמכים, לבקש תמיכה מהמשרד הממשלתי הספציפי.
משה גפני: בלי להגיע למשרדים?
ראובן כהן: בלי להגיע פיזית למשרדים כפי שהיה.
משה גפני: בכל האגפים זה כך?
ראובן כהן: תלוי.
ראובן כהן: למשל למשרד החינוך יש קבוצה כזאת.
משה גפני: דווקא במוסדות הדת אני ראיתי שחייבים להגיע למשרד.
רוחמה אברהם-בלילא: במשרד התעשייה יש את כל הטופסולוגיה לעסקים הקטנים והבינוניים?
משה גפני: לשם צריך להגיע.
ראובן כהן: מבחינת התמיכות, מדובר על תמיכות מסוג מסוים.
משה גפני: זאת אומרת, במשרד התרבות למשל.
ראובן כהן: בבקשה, תנו לי לסיים.
משה גפני: אנחנו כאן מהבוקר.
ראובן כהן: אבל אני רק חמש דקות.
משה גפני: בסדר, אני מתנצל.
ראובן כהן: שוב, אנחנו מוציאים את הכסף על בניית המערכת, על רכישת הרישיונות, על הדרכת המשתמשים, על תחזוקת המערכת, על רכישת השרתים, על רכישת התוכנות, על תחזוקת התוכנות.
ראובן כהן: מדובר בכוח אדם שמחזיק את הפרויקט הזה, מנהל אותו ומבצע אותו, בסדר גודל של 240 אנשים.
ראובן כהן: לכן הכסף הולך גם על כוח אדם, גם על חומרה, גם על תוכנה, גם על רישיונות וגם על השקה במשרדים.
רוחמה אברהם-בלילא: כמה מתוך הכסף הזה הולך להשקעה בתוכנות וייעול כל הסוגיה של הממשל הזמין?
ראובן כהן: אין את החלוקה ואת ההבחנה המדויקת הזאת, אבל יש לנו מספר מערכות.
רוחמה אברהם-בלילא: אם אתה הולך לקראת מצב בו אתה רוצה לשפר את השירותים של הממשלה אל מול האזרח שנופל בין הכיסאות?
חן לב: ראובן, אם תרשה לי.
חן לב: חברת הכנסת רוחמה אברהם, את שואלת שאלה טובה והתשובה לה היא 110 מיליון שקלים מדי שנה שמתוקצבים בפרויקט ממשל זמין שהוא נפרד מפרויקט מרכבה.
רוחמה אברהם-בלילא: ללא שום קשר?
רוחמה אברהם-בלילא: אין איזושהי סינכרוניזציה?
חן לב: יש נקודות מסוימות בהם קיימים ממשקים בין יישומים של ממשל זמין לבין פרויקט מרכבה, במקומות בהם זה מתאים ובמקומות בהם המשרדים מעוניינים.
חן לב: לעניין התקציב של מרכבה, מדובר בחלק לא גדול משום שעיקר ההשקעה היא מתקציב ממשל זמין ומתקציבי המשרדים.
רוחמה אברהם-בלילא: חשוב לי להבין את זה.
רוחמה אברהם-בלילא: כשיש תוספת של 110 מיליון שקלים לממשל זמין, אני רואה את האזרח ואת טובת הציבור שהיא לנגד עיני.
רוחמה אברהם-בלילא: כאשר אני רואה את אותם אתיופים ואת אותם רוסים שלא מבינים את המסמכים, את אותם ניצולי שואה שאין להם את כל המסמכים, אותם בעלי עסקים שלא יודעים איך לפתוח עסק, זאת אומרת, קיים מאגר או קיימת חוסר זמינות ממשלית בכל מה שקשור לצורכי האזרח.
רוחמה אברהם-בלילא: כתוצאה מכך אנחנו נתקלים בהרבה מאוד עודפים שעוברים משנה לשנה ולא מנוצלים, כי לאזרחים אין מספיק נגישות כדי לקבל את כל התקציבים הללו.
חן לב: זה נכון.
חן לב: הפעילות של ממשל זמין בין היתר היא לקדם הנגשת מידע בשפה ברורה לציבור.
רוחמה אברהם-בלילא: בשפה ברורה אבל לא בשפות זרות.
רוחמה אברהם-בלילא: לא בערבית, באמהרית וברוסית.
חן לב: חלק מהפעילות של ממשל זמין היא באופן מכוון לקדם למשל הנגשת מידע בערבית של משרדי הממשלה.
חן לב: זה מצריך כמובן שיתוף משרדי הממשלה.
חן לב: חלק ממשרדי הממשלה פועלים להקים אתרי אינטרנט גם בשפות נוספות.
חן לב: זה בהחלט חלק מהפעילות של ממשל זמין אבל שוב, מדובר על תקציב שהוא נפרד לחלוטין מהתקציב שמונח על שולחן הוועדה כרגע לדיון.
משה גפני: אתה אמרת שאנשים לא צריכים להגיע למשרדים.
משה גפני: למשל, למשרד התרבות הם לא צריכים להגיע אלא הם יכולים לפעול דרך המחשבים.
משה גפני: אם כן, זה צריך להיות בכל המשרדים.
ראובן כהן: מי שיכול על פי חוק 3(א) או רשויות מקומיות.
משה גפני: מי שזכאי.
משה גפני: יש משרד שאני מכיר ושם צריך לבוא למשרד.
משה גפני: אם אני אראה דבר כזה, אני אומר לך.
משה גפני: בעד אישור פנייה מספר 652 – פה אחד הפנייה אושרה פנייה מספר 691 – תוכנית חומש, פיתוח מגזר המיעוטים מורידים לאבישי ברוורמן מהלשכה.
אורי גבע: מדובר בסיכום שנעשה עוד לפני והחלטה שהתקבלה עוד לפני קבלת ההחלטה על הפסקת פעילות המשרד.
אורי גבע: העברת חמישה מיליון שקלים לרשות לפיתוח מגזרי מיעוטים לתוכנית החומש.
אורי אריאל: למה אתם לא מתקצבים בכלל את הדרוזים בגולן?
דרורית שטיינמץ: חלק מההחלטה הזאת כולל את הדרוזים, צ'רקסים והבדואים.
משה גפני: הוא שאל על הגולן.
דרורית שטיינמץ: אני לא יודעת.
דרורית שטיינמץ: אנחנו נוכל לבדוק את זה.
אורי אריאל: אני מבקש, בלי לעכב, להגיש רביזיה.
אורי אריאל: טמיר, ברגע שהיא מעבירה תשובה אליכם, אני אסיר את הרביזיה.
משה גפני: בעד אישור פנייה מספר 691 – פה אחד הפנייה אושרה
משה גפני: יש בקשה לרביזיה.
משה גפני: ברגע שיש תשובה ממך, הרביזיה מוסרת.
משה גפני: פנייה מספר 723 – השבת הרכוש
אורי גבע: הפנייה נועדה לביצוע הסטות לתקציב של המשרד לאזרחים ותיקים ושל הלשכה המרכזית לסטטיסטיקה ששניהם מתוקצבים בתוך סעיף 04.
אורי גבע: עיקר העניין הוא לתת כאן הרשאה להתחייב לתקציב המשרד לאזרחים ותיקים, יש להם תוכניות ארוכות טווח, ותקצוב של שעות סוקרים במפקד האוכלוסין ובהתאם לביצוע בפועל.
זבולון אורלב: הרשות לשוויון זכויות לאנשים עם מוגבלות במשרד המשפטים טוענת שלקחתם את התקציב של הסקר של אנשים עם מוגבלויות מהלשכה המרכזית לסטטיסטיקה לטובת הנושא הזה של אזרחים ותיקים.
זבולון אורלב: יש לך מידע על זה?
אורי גבע: אני מתקצב גם את הרשות לזכויות אנשים עם מוגבלויות.
אורי גבע: מעולם לא הגיעה פנייה כזאת.
אורי גבע: אני מתקצב גם את הלשכה המרכזית לסטטיסטיקה.
זבולון אורלב: אתה מוכן לבדוק את הבקשה שלי?
אורי גבע: על העברת תקציב?
זבולון אורלב: יש טענה שהיה סכום מיועד בלשכה המרכזית לסטטיסטיקה לעשות סקר על סוגיית אנשים עם מוגבלויות אבל הוא לא מבוצע כי הייתה הסטה תקציבית מהסוגיה הזאת לסוגיה או של אזרחים ותיקים או של נושא אחר.
זבולון אורלב: אני אפילו לא מגיש רביזיה.
זבולון אורלב: אני יכול לסמוך עליך, נכון?
אורי גבע: אני אשאל אותם עכשיו ואני אומר להם להשיב.
זבולון אורלב: אני לא אגיש רביזיה כי אני לא רוצה לסבך את זה, אבל אני סומך עליך שתיתן לי תשובה.
זבולון אורלב: תן לי רק פתק עם השם ומספר הטלפון שלך.
משה גפני: בעד אישור פנייה מספר 723 – פה אחד הפנייה אושרה פניות מספר 724 ו-725 -
אורי גבע: כאן מדובר על תקצוב של חלקו של משרד החקלאות ומשרד ראש הממשלה לתוכנית להעצמת תשתיות מורשת לאומית.
רוחמה אברהם-בלילא: איזה משרד?
אורי גבע: החקלאות.
רוחמה אברהם-בלילא: מה הקשר לחקלאות והעצמת תשתיות מורשת לאומית?
אורי גבע: במסגרת החלטת הממשלה נלקחו משאבים מהרבה מאוד משרדים.
דרורית שטיינמץ: זה איגום משאבים מכלל משרדי הממשלה.
משה גפני: בעד אישור פניות מספר 724 ו-725 – פה אחד הפניות אושרו פניות מספר 734 עד 736 – משרד התעשייה, המסחר והתעסוקה
דוד שטיינמץ: מדובר כאן בהעברת תקציב לטובת משרד החינוך עבור השלמת השכלה לעולים אתיופיים.
דוד שטיינמץ: אלו קורסים שעושים במשרד החינוך ואנחנו מעבירים להם תקציבים על מנת שהם יעשו את הקורסים האלה.
משה גפני: בעד אישור פניות מספר 734 עד 736 – פה אחד הפניות אושרו פניות מספר 737 ו-738 -
משה גפני: מדובר בהעברת 500 אלף שקלים מתקציב הפיתוח של המשרד לתקציב הרגיל לצורך תקציב שיפוצים למפעל להכשרת ילדי ישראל.
זבולון אורלב: המפעל להכשרת ילדי ישראל הוא המפעל של פנימיות החינוך היסודי.
טמיר כהן: פנימיות לילדים נזקקים.
משה גפני: למה 500 אלף?
משה גפני: מה זה בדיוק הסכום הזה?
משה גפני: זה הסכום שתוקצב להם.
משה גפני: במסגרת הקריטריונים אפשר להעביר להם רק באמצעות תקציב רגיל.
משה גפני: בעד אישור פניות מספר 737 ו-738 – פה אחד הפניות אושרו פנייה מספר 746 -
אורי גבע: מדובר בפנייה שהיא טכנית יחסית.
אורי גבע: מדובר בהעברה קודם כל של רשמים מהנהלת בתי המשפט לרשות האכיפה והגבייה במסגרת ההפרדה.
אורי גבע: הדבר נעשה, אגב, בהדרגה ולכן יכול להיות שראיתם פניות כאלה בעבר וגם תראו בעתיד עד שנשלים את ההפרדה.
אורי גבע: בנוסף אנחנו מתגברים הוצאה מותנית בהכנסה ברשות האכיפה והגבייה שהפעילות שלה הולכת וגדלה עם השנים.
אורי גבע: בעצם משלמים לעיקולים לבנקים וכיוצא בזה.
אורי גבע: בעקבות ההפרדה אנחנו גם מבצעים שיפוצים נדרשים.
משה גפני: יש עוד פנייה של משרד המשפטים?
משה גפני: בעד אישור פנייה מספר 746 – פה אחד הפנייה אושרה פנייה מספר 747 – משרד התעשייה, המסחר והתעסוקה
דוד שטיינמץ: מדובר כאן בהעברת תקציבים שבתוכם יש תוספת של 15 מיליון שקלים למעונות יום להשלמת התקצוב השנתי וכן תוספת של 23 מיליון שקלים למוסדות הנוער שלנו, להשלמת המימון השוטף.
משה גפני: מה זה מוסדות הנוער שלכם?
דוד שטיינמץ: בתי הספר לנוער, השלמת התקצוב השנתי לנוער כולל הסכמי השכר שנחתמו.
משה גפני: אתם משרד שהיה צריך לקבל פרס נובל.
רוחמה אברהם-בלילא: אתה ראית את השילוב מוגבלים בשוק העבודה, שם מורידים להם?
משה גפני: 25 אלף שקלים.
רוחמה אברהם-בלילא: כן, למה?
משה גפני: לא יכולתם למצוא סעיף אחר?
משה גפני: דווקא לעצבן?
רוחמה אברהם-בלילא: למה לקחת מהם?
דוד שטיינמץ: זה סכום קטן מאוד.
משה גפני: אנחנו נאשר את הפנייה אבל אני אבקש ממך לבדוק לגבי ה-25 אלף שקלים ולתת תשובה לרוחמה אברהם.
רוחמה אברהם-בלילא: שייקח ממקור אחר.
דוד שטיינמץ: בסדר.
דוד שטיינמץ: אני אקח את זה.
רוחמה אברהם-בלילא: תראה לי שאתה לוקח את זה.
רוחמה אברהם-בלילא: אני מאשרת את זה בתנאי.
משה גפני: קח את זה ממקום אחר.
משה גפני: בעד אישור פנייה מספר 747 – פה אחד הפנייה אושרה פניות מספר 749 ו-750 -
אורי גבע: מדובר בפנייה שבעיקרה היא הסטות פנימיות במשרד ראש הממשלה אבל היא גם מבקשת לתגבר סכום של כארבעה וחצי מיליון שקלים במשרד לפרויקטים שמבוצעים במסגרת הפעילות של השר נהרי ומערך הגיור.
דרורית שטיינמץ: פרויקטים בתחום חברה ומורשת של השר נהרי.
משה גפני: מה עושים שם?
דרורית שטיינמץ: בעיקר פעילות במרכזי קליטה לעולים שהגיעו מתימן, טוניסיה ותורכיה.
רוחמה אברהם-בלילא: יש כאן סך של 3,443 אלפי שקלים עבור העלאת יהודי תימן.
רוחמה אברהם-בלילא: העלאה.
רוחמה אברהם-בלילא: יש יהודים בתימן שאנחנו צריכים להעלות?
דרורית שטיינמץ: השר נהרי לא מבצע עלייה כי לשם כך קיים משרד העלייה והקליטה.
דרורית שטיינמץ: נכון, התקנה מנוסחת לא בצורה נכונה.
משה גפני: מעלים עכשיו יהודים מתימן?
דרורית שטיינמץ: יש עולים חדשים מתימן.
זבולון אורלב: זה הסכם קואליציוני?
משה גפני: אז דברי בעברית מהתחלה.
משה גפני: אני בעד לכבד הסכמים קואליציוניים.
זבולון אורלב: מה זה קשרים עם הגולה?
זבולון אורלב: גם הסכם קואליציוני.
דרורית שטיינמץ: פעולות מערך הגיור?
זבולון אורלב: כתוב בבקשה מיליון שקלים עבור פרויקט קשרים עם הגולה.
משה גפני: קואליציוני.
רוחמה אברהם-בלילא: גם אם זה קואליציוני, מן הראוי שזה יהיה בתקנות שאפשר גם לאשר אותן.
זבולון אורלב: ידידי, אפשר לדעת איזה הסכם קואליציוני, עם איזו מפלגה?
דרורית שטיינמץ: אנחנו לא כל כך יודעים.
אורי גבע: ש"ס.
רוחמה אברהם-בלילא: ש"ס מעלים יהודים מתימן?
זבולון אורלב: קשרים עם הגולה של ש"ס?
משה גפני: מה לא ברור כאן?
זבולון אורלב: אני לא יודע לאן זה עובר.
זבולון אורלב: זה עובר לגלות בבל?
זבולון אורלב: יש תקנה תקציבית שקוראים לה קשרים עם הגולה?
משה גפני: תגידי הסכם קואליציוני עם מי ואנחנו נאשר את זה.
דרורית שטיינמץ: הסכם קואליציוני של השר נהרי שבמסגרת הזאת הוא מחלק אותם לפרויקטים במסגרת חברה ומורשת, פרויקטים של יהודי תימן.
רוחמה אברהם-בלילא: קופה קטנה של ארבעה וחצי מיליון שקלים לשר נהרי.
משה גפני: זה הסכם קואליציוני עם ש"ס?
רוחמה אברהם-בלילא: זאת קופה קטנה לשר נהרי.
אורי אריאל: בעוד שנה תהיו בממשלה, וגם אז תהיה קופה קטנה.
משה גפני: בעד אישור פניות מספר 749 ו-750 – נגד - 2
רוחמה אברהם-בלילא: אני מתנגדת.
מגלי והבה: גם אני מתנגד.
משה גפני: אני מצביע לבד על הפניות האלה?
משה גפני: זבולון, לא מדברים בטלפון באמצע הישיבה.
מגלי והבה: יש רוב נגד, אז זה נפל.
משה גפני: עוד לא נפל.
מגלי והבה: נפל.
מגלי והבה: זה שניים ואחד.
אורי אריאל: הכותרת מחר: קרע בין ש"ס לאגודה.
זבולון אורלב: מה רצית?
משה גפני: ראשית רציתי לומר לך שלא מדברים בפלאפון באמצע ישיבת ועדה.
משה גפני: אני מצביע על ההסכם הקואליציוני.
רוחמה אברהם-בלילא: העלאת יהודי תימן.
זבולון אורלב: אני רק לא מבין את הסתירה.
זבולון אורלב: קשרים עם הגולה, זה להשאיר אותם שם.
משה גפני: בעד אישור פניות מספר 749 ו-750 – 2
משה גפני: נמנע – 1 הפנייה לא אושרה הפנייה לא אושרה.
אורי אריאל: אני נמנע.
זבולון אורלב: אף על פי שדעתי נגד, אני מצביע בעד.
משה גפני: אני מגיש רביזיה על הפנייה הזאת.
משה גפני: אני אביא אותה להצבעה.
משה גפני: אם אפשר לגייס חברים מהקואליציה לכדי שיבוא להצביע.
משה גפני: שיבואו לכאן חברי ש"ס.
מגלי והבה: לא, הם רק רוצים את הכסף.
משה גפני: פניות מספר 751 ו-752 –
אנסטסיה סורוקינה: הפנייה נועדה לתגבר את תקציב הכבאות בסך של שישה מיליוני שקלים.
אנסטסיה סורוקינה: המשרד לשיתוף פעולה אזורי, עבור כיבוי בקרב תושבי איו"ש.
משה גפני: בעד אישור פניות מספר 751 ו-752 – פה אחד הפניות אושרו פניות מספר 753 עד 755 -